Sapah Bbrigan

Sapah Bbrigan(雜貨店) Nii ka qntaan mu Patis pgkela seediq meniq alang breenux Hori. Ga ptasan galiq tanah kluelu hiya, “ Ye niqan qyqeya ini su cikau desi kana, dyagun su mu gnbaruy, ya ani niqan seediq mkmaruy na. ” So ini cikau ma anaq so cnkau duri, iya ta asi laxi kana ka qyqeya mesa, niqan sapah bbrigan, mkela qmita mesa ye bgurah hari, ye cmucac hari. Klaun daha smmalu ma ppryuxun daha ka plpingan na ka Lawpan. So nii ka dnyagan ta bobo dheran(klangan) ma, dmayo dheran Taywan nii ma, dmayo ta tnsapah ta naq uri.